CELEX: 62010TN0295
Language: mt
Date: 2010-07-07 00:00:00
Title: Kawża T-295/10: Rikors ippreżentat fis- 7 ta’ Lulju 2010 — Camara vs Il-Kunsill

28.8.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 234/51
            
         Rikors ippreżentat fis-7 ta’ Lulju 2010 — Camara vs Il-Kunsill
   (Kawża T-295/10)
   ()
   2010/C 234/91
   Lingwa tal-kawża: il-Franċiż
   
      Partijiet
   
   
      Rikorrent: Kerfalla Person Camara (rappreżentant: J.-C. Tchikaya, avukat)
   
      Konvenut: Il-Kunsill tal-Unjoni Ewropea
   
      Talbiet tar-rikorrent
   
   
               —
            
            
               tannulla r-Regolament tal-Kunsill (UE) Nru 1284/2009, tat-22 ta’ Diċembru 2009, li jimponi ċerti miżuri restrittivi speċifiċi fir-rigward tar-Repubblika ta’ Ginea, sa fejn jikkonċerna lir-rikorrent;
            
         
               —
            
            
               tikkundanna lill-Kunsill għall-ispejjeż.
            
         
      Motivi u argumenti prinċipali
   
   Ir-rikorrent jitlob l-annullament tar-Regolament tal-Kunsill (UE) Nru 1284/2009, tat-22 ta’ Diċembru 2009, li jimponi ċerti miżuri restrittivi speċifiċi fir-rigward tar-Repubblika ta’ Ginea (1) sa fejn ir-rikorrent huwa inkluż fil-lista tal-persuni fiżiċi u ġuridiċi, tal-entitajiet u tal-korpi li l-fondi u r-riżorsi ekonomiċi tagħhom huma ffriżati taħt l-Artikolu 6 tal-imsemmi regolament.
   Insostenn tar-rikors tiegħu, ir-rikorrent isostni tliet motivi bbażati:
   
               —
            
            
               fuq żball manifest ta’ evalwazzjoni billi inkluda lir-rikorrent fuq il-lista tal-persuni fiżiċi u ġuridiċi, tal-entitajiet u tal-korpi li l-fondi u r-riżorsi ekonomiċi tagħhom huma ffriżati;
            
         
               —
            
            
               fuq ksur tal-Artikolu 215(3) TFUE peress li r-regolament ikkontestat ma jinkludi l-ebda garanzija ġuridika, b’mod partikolari proċedurali;
            
         
               —
            
            
               fuq ksur tal-Karta tad-Drittijiet Fundamentali tal-Unjoni Ewropea, sa fejn ir-regolament ikkontestat jikser (i) il-prinċipju ta’ nondiskriminazzjoni billi jsemmi l-isem tar-rikorrent fuq il-lista tal-persuni ssanzjonati minħabba l-oriġini soċjali tagħom, (ii) id-drittijiet tad-difiża billi ma jipprovdix proċedura sabiex jiġu kkomunikati lir-rikorrent il-provi li hemm kontrih, (iii) id-dritt għal rikors ġuridiku effettiv, peress li l-Kunsill ma informax lir-rikorrent bil-mezzi ta’ rikors, u (iv) id-dritt ta’ proprjetà tar-rikorrent.
            
         
      (1)  ĠU L 346, p. 26.